**Príloha č. 5**

***(Návrh)***

**KÚPNA ZMLUVA č. ...... / 2024**

*uzavretá v súlade s ust. § 409 a nasl. zákona č. 513/1991 Zb. Obchodný zákonník v znení neskorších predpisov* a zákona č. 343/2015 Z. z. o verejnom obstarávaní a o zmene a doplnení niektorých zákonov *v znení neskorších predpisov (ďalej len „zákon o verejnom obstarávaní“)*

**Čl. 1**

**Zmluvné strany**

* 1. **Kupujúci:**

Názov: Nemocnica s poliklinikou Prievidza so sídlom v Bojniciach

So sídlom: Nemocničná 2, 972 01 Bojnice

Zastúpená: Mgr. Peter Glatz, riaditeľ

Právna forma: Príspevková organizácia TSK

Zriaďovacia listina: Nemocnica s poliklinikou Prievidza so sídlom v Bojniciach, zriadená Zriaďovacou listinou zo dňa 29. 11. 1991 v znení Rozhodnutia MZ SR o zmene zriaďovacej listiny zo dňa 26. 02. 2001 a v znení jej dodatkov - Dodatku č. 1 zo dňa 02. 01. 2003 a Dodatku č.2 zo dňa 24.9.2018.

Bankové spojenie: Štátna pokladnica

Číslo účtu: SK32 8180 0000 0070 0051 0360

IČO: 17335795

IČ DPH: SK2021163276

Kontakt: tel.: 046/5112111, fax.: 046/5416619

e-mail: riaditel@hospital-bojnice.sk

(ďalej len **„kupujúci“**)

1.2 **Predávajúci:**

Obchodné meno: ...............................................

Sídlo: ...............................................

V zastúpení: ...............................................

IČO: ...............................................

###### DIČ: ...............................................

###### IČ DPH: ...............................................

###### Bankové spojenie: ...............................................

Číslo účtu: ...............................................

IBAN: ...............................................

BIC/SWIFT: ...............................................

Zápis v Obchodnom registri Okresného súdu ..............., oddiel ...............,, vložka č. ...............

*Uviesť údaj, či predávajúci je alebo nie je platcom DPH.*

(ďalej len **„predávajúci“**)

predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“*

1.3 Zmluvné strany uzatvárajú kúpnu zmluvu na základe výsledku procesu verejného obstarávania zákazky: **USG prístroj pre gynekologicko-pôrodnícke oddelenie - 2 ks**

realizovanej postupom verejnej súťaže v súlade s § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Čl. II**

**Predmet zmluvy**

2.1 Predávajúci sa zaväzuje, že za podmienok dohodnutých v tejto zmluve, vo vlastnom mene a na vlastnú zodpovednosť dodá kupujúcemu tovar **USG prístroj pre gynekologicko-pôrodnícke oddelenie - 2 ks**  v špecifikácii podľa *Prílohy č.1 – Technická a cenová špecifikácia predmetu zákazky*, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „prístroj“).

2.2 Predávajúci sa zaväzuje dodať predmet zmluvy nový, nepoužívaný a nerepasovaný, v bezchybnom stave, ktorý zodpovedá všetkým požiadavkám platných právnych predpisov Slovenskej republiky pre účely používania v zdravotníckom zariadení kupujúceho.

2.3 Súčasťou predmetu zmluvy je aj doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného prístroja, návody na obsluhu v slovenskom/českom jazyku, kompletná užívateľská dokumentácia v slovenskom/českom jazyku, potrebná servisná technická dokumentácia, zaškolenie zamestnancov kupujúceho v potrebnom rozsahu a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkaný prístroj.

2.4 Predávajúci sa na základe tejto zmluvy zaväzuje dodať kupujúcemu predmet zmluvy a vykonať činnosti podľa odseku 2.3 tohto článku, previesť na kupujúceho vlastnícke právo k predmetu zmluvy. Súčasne sa zaväzuje kupujúci prevziať predmet zmluvy a zaplatiť zaň zmluvne dohodnutú cenu podľa článku IV tejto zmluvy.

2.5 Predávajúci sa zaväzuje akékoľvek zmeny týkajúce sa dodávky tovaru (a to najmä, nie však výlučne ukončenie výroby tovaru) oznámiť kupujúcemu bezodkladne, od kedy sa o tejto skutočnosti preukázateľne dozvedel, a to písomným doručením oznámenia kupujúcemu. V prípade, ak predávajúci oznámi kupujúcemu ukončenie výroby tovaru, súčasťou oznámenia bude písomné potvrdenie výrobcu tovaru o ukončení výroby tovaru. V takomto prípade predávajúci môže dodať tovar nahrádzajúci pôvodne ponúknutý tovar (tzv. nahradenie pôvodne vyrábaného prístroja novou radou rovnakej kategórie) alebo dodať tovar, ktorý má lepšie výkonové a/alebo funkčné vlastnosti ako pôvodne ponúknutý tovar (tzv. vyššia rada prístroja) za podmienky, že predávajúci preukáže splnenie všetkých technických požiadaviek uvedených v Prílohe č. 1 tejto zmluvy nahradzujúcim prístrojom

**Čl. III**

**Miesto a termín dodania**

3.1 Predávajúci sa zaväzuje realizovať dodávku predmetu zmluvy podľa Čl. II tejto zmluvy do miesta dodania: Nemocnica s poliklinikou Prievidza so sídlom v Bojniciach, gynekologicko-pôrodnícke oddelenie, Nemocničná 2, 972 01 Bojnice.

3.2 Predávajúci sa zaväzuje dodať kupujúcemu predmet zmluvy v termíne **do 90 dní od nadobudnutia účinnosti tejto zmluvy.**

3.3 Presný dátum a čas dodania tovaru a vykonania služieb s tým súvisiacich oznámi predávajúci kupujúcemu najneskôr 3 pracovné dni vopred tak, aby kupujúci mohol poskytnúť potrebnú súčinnosť. Dodanie predmetu zmluvy je potrebné dohodnúť e-mailom na [dana.nechalova](mailto:dana.nechalova)@hospitalbojnice.sk eventuálne na telefónnom čísle: +421 46 5112 242.

3.4 Dopravu predmetu zmluvy na miesto dodania zabezpečuje na vlastné náklady a nebezpečenstvo predávajúci tak, aby bola zabezpečená dostatočnáochrana predmetu zmluvy pred jeho poškodením alebo znehodnotením.

3.5 Dodávka sa považuje za splnenú dňom protokolárneho prevzatia predmetu zmluvy kupujúcim v zmysle čl. IX tejto zmluvy, v mieste dodania, riadne a včas, v množstve, akosti a vyhotovení podľa tejto zmluvy a jej príloh a bez vád, , .

3.6 Prevzatie dodávky potvrdí kupujúci protokolárne v súlade s čl. IX tejto zmluvy.

3.7 Odmietnutie dodávky kupujúcim je možné vtedy, ak technické parametre predmetu zmluvy nezodpovedajú technickým parametrom uvedeným v ponuke.

3.8 Zmluvné strany sa dohodli, že predávajúci nie je v omeškaní s termínom dodania predmetu zmluvy, uvedeným v odseku 3.2 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania predmetu zmluvy.

3.9 Lehota plnenia začína plynúť nasledujúci deň po zverejnení tejto zmluvy v Centrálnom registri zmlúv Úradu vlády SR, t. j. odo dňa účinnosti zmluvy.

**Čl. IV**

**Cena**

4.1 Cena za predmet zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách, v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách v platnom znení.

4.2 Cena predávajúceho za celý predmet zmluvy je stanovená ako výsledok verejnej súťaže s názvom **USG prístroj pre gynekologicko-pôrodnícke oddelenie - 2 ks**

4.3 Súčasťou zmluvy je ponuková cena (Výpočet zmluvnej ceny) predávajúceho uvedená v Prílohe č.2, ktorá tvorí neoddeliteľnú prílohu tejto zmluvy.

4.4 Zmluvné strany dohodli cenu predmetu zmluvy nasledovne:

Cena za celý predmet zmluvy v € bez DPH ....................

Sadzba DPH v % ....................

Výška DPH v € ....................

Cena za celý predmet zmluvy v € s DPH ....................

(slovom....................................................................................................................... €)

Uvedená cena je konečná.

4.5 V cene podľa bodu 4.4 tejto zmluvy je zahrnutá cena za celý predmet zmluvy špecifikovaný v čl. II tejto zmluvy vrátane DPH v súlade s platnými predpismi, vrátane dopravy na miesto určenia, inštalácie, uvedenia do prevádzky, odskúšania funkčnosti a prevádzkyschopnosti dodaných zariadení, návodov na obsluhu v slovenskom/českom jazyku, kompletnej užívateľskej dokumentácie v slovenskom/českom jazyku, potrebnej servisnej technickej dokumentácie, zaškolenia zamestnancov kupujúceho v potrebnom rozsahu a zabezpečenie záručného servisu, vrátane povinných preventívnych prehliadok a kontrol, ktoré sú stanovené právnymi predpismi a výrobcom pre ponúkané zariadenia.

*Cena uvedená v návrhu zmluvy musí obsahovať cenu za celý predmet zákazky.*

4.6 Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.

4.7 V prípade zmeny výšky DPH v priebehu realizácie dodávky predmetu zmluvy alebo záručného servisu, bude jej výška upravená v zmysle platnej legislatívy.

**Čl. V**

**Platobné podmienky, fakturácia**

5.1 Cena za predmet zmluvy bude fakturovaná na základe dodacieho listu, v ktorom bude uvedený názov predmetu zmluvy v súlade s čl. II tejto Zmluvy.

5.2 Faktúra bude doručená kupujúcemu v troch výtlačkoch a bude obsahovať minimálne tieto údaje:

a) označenie kupujúceho a predávajúceho, adresa, sídlo, IČO, DIČ, IČ DPH (a údaje podľa § 3a Obchodného zákonníka)

b) miesto dodania a názov dodaného predmetu zmluvy,

c) číslo zmluvy,

d) číslo faktúry,

e) 8 miestny kód colného sadzobníka (ak je relevantné)

f) dátum vystavenia, dátum dodania, dátum splatnosti faktúry,

g) fakturovanú čiastku bez DPH, DPH a celkovo fakturovanú sumu,

h) označenie peňažného ústavu, číslo účtu, IBAN, SWIFT,

i) pečiatku a podpis oprávneného zástupcu predávajúceho,

j) prílohou faktúry bude dodací list a všetky preberacie protokoly ako aj protokoly o zaškolení obsluhy

5.3 Zmluvné strany sa dohodli, že predávajúci je oprávnený vystaviť faktúru v sume podľa čl. IV bod 4.4 tejto zmluvy po dopravení predmetu zmluvy do miesta dodania v súlade s čl. III bod 3.1 a bod 3.5 tejto zmluvy, inštalácii a uskutočnení ďalších činností súvisiacich s predmetom zmluvy v súlade s čl. II tejto zmluvy. Úhrada sa uskutoční bezhotovostným prevodom na účet predávajúceho.

5.4 Zmluvné strany sa dohodli na splatnosti faktúry v zmysle § 340b ods. 5 zákona č. 513/1991 Z. z. Obchodného zákonníka v znení neskorších predpisov v lehote 60 dní odo dňa jej doručenia kupujúcemu.

5.5 V prípade, ak faktúra nebude obsahovať náležitosti alebo prílohy podľa tohto článku, alebo ak bude faktúra vykazovať iné vecné alebo formálne nedostatky, je kupujúci oprávnený vrátiť ju predávajúcemu na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry kupujúcemu.

5.6 Elektronická fakturácia v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme v platnom znení sa umožňuje a kupujúci akceptuje predloženie elektronickej fakturácie.

**Čl. VI**

**Záručná doba a zodpovednosť za vady**

6.1 Predávajúci zodpovedá za to, že predmet zmluvy je dodaný v súlade s touto zmluvou a počas záručnej doby bude mať vlastnosti dohodnuté v tejto zmluve. . Predávajúci sa zaväzuje dodať zariadenie v množstve, sortimente a akosti, určenej príslušnými predpismi, vzťahujúcimi sa na daný predmet kúpy, platnou legislatívou SR a podľa požiadaviek kupujúceho, zadaných v tejto Zmluve a v špecifikácii predmetu zmluvy.

6.2 Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.

6.3 Záruka začína plynúť dňom odovzdania predmetu zmluvy v súlade s čl. IX tejto zmluvy. Záručná doba je v trvaní .............*(doplní uchádzač, minimálne však 24 mesiacov)*.Počas záručnej doby je predávajúci povinný uskutočniť povinné preventívne prehliadky a kontroly, ktoré sú stanovené právnymi predpismi a výrobcom pre ponúkané zariadenia. Poslednú vykoná dva týždne pred uplynutím záručnej doby a odstráni všetky zistené vady a nedostatky. Profylaktická kontrola bude vykonávaná v dohodnutých dňoch v mesiaci v prípade poruchy v deň odstraňovania poruchy. Záručná lehota začína plynúť až odo dňa podpisu Protokolu o odovzdaní a prevzatí predmetu zmluvy, kedy sa predmet zmluvy považuje za riadne a kompletne dodaný. V prípade, ak sa na jednotlivé komponenty vzťahuje kratšia záručná doba, predávajúci je povinný tieto komponenty opraviť alebo vymeniť bezplatne v rámci záručnej lehoty na predmet zmluvy ako celok.

6.4 Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej kupujúcim pri jeho kúpe.

6.5 Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení Obchodného zákonníka, pričom zmluvné strany sa dohodli, že ustanovenia § 428 ods. 1 písm. b) a c) Obchodného zákonníka sa nepoužijú.

6.6 Zmluvné strany sa dohodli, že pre prípad vady predmetu zmluvy počas záručnej doby, má kupujúci právo požadovať a predávajúci povinnosť odstrániť záručné vady vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane poradenskej starostlivosti o inštalovaný predmet zmluvy. Záruka sa predlžuje automaticky o dobu, po ktorú predmet zmluvy nemohol byť v záručnej dobe plne používaný z dôvodu poruchy, alebo závady na predmete zmluvy.

Cena prehliadok a kontrol ako aj cena za odstránenie zistených vád a nedostatkov, vrátane všetkých prác spojených s opravami predmetu zmluvy, vrátane dodávky náhradných dielov nutných k bezchybnému prevádzkovaniu predmetu zmluvy, vrátane práce (servisných hodín) a dojazdov servisných technikov Predávajúceho do a z miesta inštalácie prístroja v rámci zabezpečenia záručného servisu, vrátane poradenskej starostlivosti o inštalovaný predmet zmluvy, počas trvania záručnej doby je zahrnutá v cene predmetu zmluvy.

6.7 Kupujúci sa zaväzuje, že reklamácie a vady (poruchy) predmetu zmluvy uplatní bezodkladne po ich zistení. Ohlásenie vady za kupujúceho oznámi predávajúcemu zodpovedná osoba na tel. číslo: .............................. alebo na e-mail: ................................. . Zodpovedný pracovník predávajúceho je .............................. . *(uchádzač doplní meno servisného technika)* odborne vyškoleným na predmet zákazky.

6.8 V prípade, ak komunikačným kanálom klientskeho pracoviska Predávajúceho je e-mailová komunikácia, za moment nahlásenia vady sa považuje moment prijatia e-mailovej správy Predávajúcim. V prípade, ak komunikačným kanálom klientskeho pracoviska Predávajúceho je telefónna linka, za moment nahlásenia vady sa považuje moment spätného telefonického alebo e-mailového potvrdenia Kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.

6.9 V rámci záruky na predmet zmluvy je doba servisnej odozvy do ....... *(doplní uchádzač, maximálne však do 24 hodín)* hodín od nahlásenia poruchy v rámci pracovných dní a servisný zásah do 48 hodín v rámci pracovných dní od nahlásenia poruchy . Pod nástupom technika na opravu sa rozumie osobná návšteva technika na pracovisku, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu predmetu zmluvy v rámci garancie, čiže jeho plné sfunkčnenie maximálne do siedmich pracovných dní od nahlásenia poruchy.

6.10 V prípade, ak bude zariadenie v záručnej dobe mimo prevádzky po dobu viac ako 30 dní nepretržite z dôvodu neschopnosti predávajúceho alebo ním zabezpečenej alebo poverenej servisnej organizácie odstrániť poruchu, kupujúci bude mať právo penalizovať predávajúceho zmluvnou pokutou vo výške 0,05 % z ceny prístroja za každý deň omeškania predávajúceho počnúc 31-vým dňom zariadenia mimo prevádzku. To neplatí, ak predávajúci zabezpečí iné náhradné zariadenie za nefunkčný predmet zmluvy. Uplatnením zmluvnej pokuty podľa tohto bodu zmluvy nie je dotknutý nárok kupujúceho na náhradu škody.

6.11 V prípade, ak predávajúci neodstráni reklamované vady v dohodnutej lehote alebo odmietne odstrániť reklamované vady, má kupujúci právo zabezpečiť odstránenie reklamovaných vád prostredníctvom tretej osoby na náklady predávajúceho. Záruka predávajúceho podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, vyfakturuje kupujúci predávajúcemu samostatnou faktúrou, ktorú je povinný predávajúci uhradiť najneskôr do 30 dní od jej doručenia.

6.12 Predávajúci nesie zodpovednosť za to, že služby servisu a údržby zariadenia budú poskytované v najvyššej dostupnej kvalite tak, aby vyhovovali potrebám kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností.

6.13 Záruka sa nevzťahuje na vady, ktoré spôsobí kupujúci neodbornou manipuláciou resp. používaním v rozpore s návodom na obsluhu. Záruka sa tiež nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu.

6.14 Akékoľvek náklady, spojené s oprávnenou reklamáciou kupujúceho, znáša v plnom rozsahu predávajúci.

6.15 Uplatnením nárokov podľa tohto článku Zmluvy nie je dotknutý nárok Kupujúceho na náhradu škody a zaplatenie zmluvnej pokuty.

**Čl. VII**

**Spolupôsobenie kupujúceho a predávajúceho**

7.1 Predávajúci vykonáva činnosti, spojené s dodaním a inštaláciou predmetu zmluvy na vlastnú zodpovednosť v súlade s dohodnutými ustanoveniami tejto zmluvy do miesta dodania riadne a včas a najneskôr do 7 dní od odovzdania predmetu zmluvy  zaškolí personál kupujúceho v rozsahu potrebnom na riadne užívanie predmetu zmluvy.

7.2 Pri dodaní predmetu zmluvy je predávajúci povinný vzniknutý odpad odstrániť na vlastné náklady.

7.3 Kupujúci sa zaväzuje užívať predmet zmluvy v súlade s pokynmi predávajúceho a s pokynmi uvedenými v návode na obsluhu.

7.4 Kupujúci sa zaväzuje uhradiť cenu uvedenú v čl. IV v bode 4.4 tejto zmluvy za podmienok dohodnutých v čl. V ods. 5.3 tejto zmluvy.

**Čl. VIII**

**Zmluvné pokuty a odstúpenie od zmluvy**

8.1 Kupujúci si môže voči predávajúcemu uplatniť zmluvnú pokutu:

a) Vo výške 0,05 % z celkovej zmluvnej ceny bez DPH uvedenej v čl. IV bode 4.4 tejto zmluvy za každý deň omeškania a to od prvého dňa omeškania s odovzdaním predmetu zmluvy podľa čl. III bodu 3.2 tejto zmluvy až do jeho prevzatia kupujúcim.

Za prvý deň sa považuje, deň nasledujúci po dni, kedy mal byť predmet zmluvy dodaný.

b) V prípade realizačnej neschopnosti predávajúceho vo výške 5 % z dohodnutej ceny predmetu zmluvy uvedenej v čl. IV bode 4.4 tejto zmluvy.

Splnením záväzku predávajúceho zaplatiť kupujúcemu zmluvnú pokutu nezanikajú povinnosti predávajúceho, ktorých plnenie je zabezpečené dohodou a zmluvnej pokute.

8.2 V prípade omeškania kupujúceho s úhradou faktúry si predávajúci môže uplatniť úrok z omeškania v súlade s príslušnými ustanoveniami nariadenia vlády č. 21/2013 Z. z. v platnom znení.

8.3 Zmluvnou pokutou nie je dotknutý nárok na náhradu škody. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostávajú v platnosti aj po uplynutí platnosti tejto zmluvy.

8.4 Predávajúci je oprávnený odstúpiť od zmluvy v prípade, že kupujúci preukázateľne odmietne opakovane poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

8.5 Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:

8.5.1 nedodržanie kvality predmetu plnenia,

8.5.2 ak technické parametre predmetu zmluvy nezodpovedajú technickým parametrom uvedeným v ponuke,

8.5.3 realizačná neschopnosť predávajúceho alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť predávajúceho realizovať dodanie predmetu zmluvy,

8.5.4 akéhokoľvek porušenia povinností predávajúceho podľa tejto zmluvy

8.6 Kupujúci je tiež oprávnený odstúpiť od zmluvy:

8.6.1 v súlade s ustanoveniami § 19 ods. 1 a 2 zákonom č. 343/2015 Z. z. o verejnom obstarávaní a o zmene a doplnení niektorých zákonov;

8.6.2 ak predávajúci, jeho subdodávatelia a subdodávatelia podľa osobitného predpisu (ďalej len „subdodávatelia“) neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z. z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora;

8.6.3 ak si subdodávatelia predávajúceho, ktorí musia byť zapísaní v registri ani v dodatočne primeranej lehote určenej kupujúcim podľa Čl. X bodu 10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy;

8.6.4 ak v súlade so zákonom č. 315/2016 Z. z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa bodu 8.9 tejto zmluvy;

8.6.5 ak sa po uzavretí zmluvy stala konečným užívateľom výhod predávajúceho, jeho subdodávateľa alebo subdodávateľa podľa osobitného predpisu osoba podľa § 11 ods.1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá;

***Ustanovenia bodov 8.6.2 – 8.6.4 je kupujúci oprávnený využiť v prípade, ak predávajúci, resp. subdodávatelia má povinnosť byť zapísaný v registri partnerov verejného sektora v súlade so zákonom č. 315/2016 Z. z. v platnom znení.***

8.7 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

8.8 Ak si subdodávatelia predávajúceho podľa čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

8.9 Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa bodu 8.7 tejto zmluvy, predávajúci zaplatí kupujúcemu zmluvnú pokutu vo výške 10 000,- €.

8.10 Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.

8.11 Ustanovenia 8.8, 8.9 a 8.10 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z. v platnom znení.

8.12 Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.

**Čl. IX**

**Odovzdanie a prevzatie predmetu zmluvy**

9.1 Predávajúci odovzdá a kupujúci preberie predmet zmluvy dodaný v súlade s touto zmluvou na základe preberacieho protokolu za podmienok uvedených v tejto zmluve.

9.2 Splnením dodávky sa rozumie dátum odovzdania a prevzatia predmetu zmluvy do užívania. O odovzdaní a prevzatí predmetu zmluvy spíšu zmluvné strany Preberací protokol s uvedením typu zariadenia podľa špecifikácie predmetu zmluvy, výrobné číslo, dátum základného zaškolenia a menný zoznam zaškolených pracovníkov. Spolu s predmetom zmluvy je predávajúci pri dodaní tovaru povinný doručiť dodací list, v ktorom kupujúci potvrdí podpisom a pečiatkou dátum dodania a prevzatie predmetu zmluvy a predávajúci potvrdí podpisom jeho odovzdanie. Súčasne predávajúci odovzdá kupujúcemu pri dodávke predmetu zmluvy návody na obsluhu a kompletnú užívateľskú dokumentáciu v slovenskom/českom jazyku, potrebnú technickú servisnú dokumentáciu, certifikáty, resp. vyhlásenia o zhode a záručný list k predmetu zmluvy.

9.3 Súčasťou dodávky predmetu zmluvy sú, v prípade, že sú potrebné, odborné prehliadky (revízne správy), atesty, osvedčenia o akosti a kompletnosti jednotlivých zariadení, záručné listy, ako aj ďalšia dodávateľská dokumentácia.

9.4 Odmietnutie dodávky kupujúcim je možné najmä vtedy, ak technické parametre dodaného predmetu zmluvy nezodpovedajú technickým parametrom uvedeným v ponuke a/alebo ak predmet zmluvy nespĺňa požiadavky kupujúceho uvedené v tejto zmluve alebo v súťažných materiáloch týkajúcich sa predmetu dodania.

9.5 Záväzok predávajúceho dodať predmet zmluvy vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto zmluvy, technické parametre podľa tejto zmluvy, podkladov pre vypracovanie ponuky, ako aj podľa platnej legislatívy SR, ak sa na tento tovar vzťahujú, a písomné požiadavky kupujúceho v súlade s touto zmluvou.

**Čl. X**

**Subdodávatelia a osobitné povinnosti predávajúceho**

10.1 Predávajúci pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č. 3 tejto zmluvy – Zoznam subdodávateľov.

10.2Predávajúci je povinný oznámiť kupujúcemu akúkoľvek zmenu údajov o subdodávateľovi. V prípade zmeny subdodávateľa počas plnenia zmluvy k zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa bodu 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení. Kupujúci má právo požiadať Predávajúceho o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, konečným užívateľom výhod subdodávateľa je osoba uvedená v § 11  písm. c) zákona o verejnom obstarávaní, neoprávnené plnenie predmetu zákazky, ktoré sú predmetom tejto Zmluvy, subdodávateľ má sídlo treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, nesplnenie podmienok pre zmenu subdodávateľa atď.).

10.3 Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z. z. v platnom znení.

10.6 V prípade, ak kupujúci zistí, že subdodávatelia nie sú zapísaní v registri alebo ak po uzavretí zmluvy sa stala konečným užívateľom podľa osobitného predpisu zapísaného v registri osoba podľa § 11 ods.1 písm. c) zákona o verejnom obstarávaní, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľov, ktorí spĺňajú podmienku zápisu v registri bez osoby podľa § 11 ods. 1 písm. c) zákona o verejnom obstarávaní.

**Článok XI**

**Osobitné ustanovenia**

11.1 Predávajúci nie je oprávnený postúpiť pohľadávky zo zmluvy v zmysle § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho súhlasu kupujúceho. Právny úkon, ktorým budú postúpené pohľadávky predávajúceho v rozpore s dohodou podľa predchádzajúcej vety, bude v zmysle § 39 Občianskeho zákonníka neplatný. Súhlas kupujúceho je zároveň platný len za podmienky, že bol na takýto úkon udelený predchádzajúci písomný súhlas predsedu Trenčianskeho samosprávneho kraja.

11.2 Predávajúci sa zaväzuje, že nepožiada tretiu osobu o plnenie za poskytnutie predmetu zmluvy za kupujúceho a v prípade, ak prijme plnenie za poskytnutie predmetu zmluvy od tretej osoby odlišnej od kupujúceho, takéto plnenie odmietne a bezodkladne ho vráti tretej osobe, pokiaľ nie je medzi zmluvnými stranami dohodnuté inak. V prípade nesplnenia predmetného záväzku vzniká kupujúcemu voči predávajúcemu nárok na zmluvnú pokutu vo výške takto požiadaného, resp. prijatého plnenia.

**Čl. XII**

**Záverečné ustanovenia**

12.1 Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov, ako aj ostatnými aplikovateľnými všeobecne záväznými právnymi predpismi.

12.2 V prípade, ak niektoré ustanovenie tejto zmluvy je alebo sa stane neplatným alebo neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky. Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami a za podmienok stanovených všeobecne záväznými právnymi predpismi, najmä ustanovením § 18 zák. č. 343/2015 Z. z. o verejnom obstarávaní, ak nie je v tejto zmluve ustanovené inak.

12.3 Zmluvné strany vyhlasujú, že budú spolupracovať tak, aby bol predmet tejto zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu tejto zmluvy.

12.4 Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním.  V prípade, ak k  dohode nedôjde, bude spor predložený k rozhodnutiu slovenského súdu v zmysle príslušných ustanovení Civilného sporového poriadku.

12.5 V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť doporučene na adresu zmluvnej strany uvedenú v záhlaví tejto zmluvy, až do času, kým nie je zmena adresy písomne oznámená zmluvnej strane, ktorá písomnosť doručuje. Písomnosť sa bude považovať za doručenú (i) dňom jej prevzatia adresátom – zmluvnou stranou, (ii) dňom, kedy zmluvná strana odmietne osobne doručovanú alebo poštou doručovanú zásielku prevziať, alebo (iii) dňom, kedy pošta vráti doručovanú zásielku odosielajúcej zmluvnej strane ako nevyžiadanú v odbernej (úložnej) lehote alebo s oznámením adresát neznámy, prípadne ako zásielku nedoručenú. V prípade doručovania písomnosti elektronickou formou sa písomnosť považuje za doručenú dňom doručenia potvrdenia o doručení zásielky, najneskôr však uplynutím siedmeho dňa odo dňa zaslania písomnosti na adresu elektronickej pošty príslušnej zmluvnej strany, ktorá je adresátom takejto písomnosti.

12.6 Predávajúci je oboznámený s tým, že zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam zákona o slobode informácií, a preto tieto môžu podliehať povinnosti kupujúceho zverejniť ich alebo poskytnúť v súlade s týmto právnym predpisom. Predávajúci berie na vedomie, že kupujúci takéto informácie zverejní a/alebo sprístupní v rozsahu povinností a spôsobom vyplývajúcom zo zákona.

12.7 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia Zmluvy v Centrálnom registri zmlúv vedeným Úradom vlády Slovenskej republiky /www.crz.gov.sk/ v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej len ako „**Občiansky zákonník**“) v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len ako „**zákon o slobode informácií**“).

12.8 Zmluvné strany sa týmto zaväzujú, že budú povinnosti uložené zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.

12.9. Táto zmluva sa vyhotovuje v štyroch rovnopisoch, z ktorých každý má platnosť originálu, pričom kupujúci obdrží dve vyhotovenia a predávajúci dve vyhotovenia.

12.10 Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, zmluvu si prečítali, obsahu zmluvy porozumeli a na znak súhlasu s obsahom zmluvy ju vlastnoručne podpisujú.

12.11 Neoddeliteľnou súčasťou tejto zmluvy sú jej prílohy:

**Príloha č. 1 kúpnej zmluvy – Technická špecifikácia predmetu zákazky**

**Príloha č. 2 kúpnej zmluvy – Výpočet zmluvnej ceny**

**Príloha č. 3 kúpnej zmluvy – Zoznam subdodávateľov (ak je uplatniteľné)**

V Bojniciach, dňa: .................................... V .......................... , dňa: ......................

**Za NsP Bojnice: Za predávajúceho:**

Podpis: ...................................... Podpis: ...............................................

*Príloha č. 3 Kúpnej zmluvy*

**ZOZNAM SUBDODÁVATEĽOV**

týmto vyhlasujem, že v rámci dodávky podľa Kúpnej zmluvy budem využívať subdodávky a na tento účel uvádzam:

Navrhovaní subdodávatelia,  predmet a podiel subdodávok

|  |  |  |  |  |  |
| --- | --- | --- | --- | --- | --- |
| **Názov subdodávateľa** | **Sídlo**  **subdodávateľa** | **IČO**  **subdodávateľa** | **Kontaktná osoba**  **Subdodávateľa**  ***(meno a priezvisko, adresa pobytu, dátum narodenia)*** | **Predmet subdodávky** | **% podiel zo zákazky v EUR bez DPH** |
|  |  |  |  |  |  |
|  |  |  |  |  |  |

V …………….. , dňa .............................

…………………………………………………

**Meno, priezvisko a podpis štatutárneho zástupcu/**

**oprávnenej osoby za uchádzača , otlačok pečiatky**